पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। पंजाब यूनिवर्सिटी के रिसर्च स्कॉलर्स इन दिनों अपने स्टाइपेंड को लेकर परेशान हैं। स्कॉलर्स को स्कॉलरशिप का पैसा ही नहीं मिला है जिसके चलते उनको परेशानी का सामना करना पड़ रहा है। जिन स्टूडेंट्स को पहली बार स्टाइपेंड मिलना है, उनकी पोजिशन तो और भी खराब है। इनकी कागजी कार्रवाई में दिक्कत के कारण अभी तक स्टाइपेंड की राशि नहीं मिली है।
यूनिवर्सिटी ग्रांट्स कमीशन (यूजीसी) की ओर से हर महीने रिसर्च स्कॉलर्स को लगभग 25 हजार रुपये की राशि स्कॉलरशिप के तौर पर दी जाती है। मार्च से स्कॉलर्स को यह रकम नहीं मिली है। पिछले साल एनरोल होने वाले ज्यादातर रिसर्च स्कॉलर्स को पहली राशि भी नहीं मिल पाई है। एक रिसर्च स्कॉलर ने बताया कि उन्होंने इस संबंध में जब भी पीयू प्रशासन से जानकारी मांगी तो पता लगा कि जल्द ही स्कॉलरशिप आ जाएगी। लेकिन एक साल से कोई सही जवाब नहीं मिल रहा है। पीयू प्रवक्ता के अनुसार देरी यूजीसी की ओर से है। उनसे लगातार संपर्क किया जा रहा है ताकि स्कॉलर्स को समय पर स्कॉलरशिप मिल सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn